Το **Κασρ αλ-Χοσν** (αραβικά: قصر الحصن‎) αποτελεί το παλαιότερο πέτρινο κτίριο στην πόλη του Αμπού Ντάμπι, πρωτεύουσας των Ηνωμένων Αραβικών Εμιράτων.

Τοποθεσία
---------

Ευρίσκεται επί της Οδού Ρασίντ Μπιν Σαΐντ Αλ Μακτούμ, ενώ αποτελεί τμήμα του Πολιτισμικού Ιδρύματος του Αμπού Ντάμπι.

Ιστορία
-------

Το Κασρ αλ-Χοσν, επίσης γνωστό ως *Λευκό Φρούριο* (αρχικώς, δεν ήταν λευκού χρώματος, ωστόσο βάφτηκε με έντονο λευκό χρώμα κατά τη διάρκεια ανακαίνισης η οποία έλαβε χώρα κατά τη διάρκεια της περιόδου μεταξύ 1976-1983) ή *Παλαιό Φρούριο*, ανεγέρθηκε το 1761 ως κωνικό παρατηρητήριο, με σκοπό την υπεράσπιση του μοναδικού πηγαδιού γλυκού νερού επί του νησιού του Αμπού Ντάμπι. Στη συνέχεια, το 1793, ο αρχικός πύργος επεκτάθηκε σε ένα μικρού μεγέθους φρούριο από τον τότε μονάρχη, Σαχμπούτ μπιν Ντιγιάμπ Αλ Ναχιάν, και κατέστη ως η μόνιμη κατοικία του βασιλεύοντος Σεΐχη. Ο πύργος έλαβε τη σημερινή μορφή του έπειτα από μεγάλου μεγέθους έργα επέκτασης, τα οποία έλαβαν χώρα κατά τη διάρκεια του ύστερου τμήματος της δεκαετίας του 1930, χάρη σε έσοδα τα οποία προήλθαν από την παραχώρηση της πρώτης αδειοδότησης πετρελαϊκής εκμετάλλευσης στο Αμπού Ντάμπι. Παρέμεινε ως παλάτι του εμίρη (εξού η ονομασία του, Κασρ αλ-Χοσν, η οποία αποδίδεται ως Φρούριο του Παλατιού) και έδρα της κυβερνήσεως έως το 1966. Το φρούριο έχει υποστεί αριθμό φορών εργασίες, ενώ, σήμερα, είναι τμηματικά προσβάσιμο στο κοινό.

Σημερινή χρήση
--------------

Σήμερα, το Κασρ αλ-Χοσν αποτελεί το αντικείμενο εντατικής ιστορικής, αρχαιολογικής και αρχιτεκτονικής έρευνας. Το φρούριο φιλοξενεί μουσείο, εντός του οποίου εκτίθενται αντικείμενα και εικόνες, τα οποία αντιπροσωπεύουν την ιστορία της χώρας. Μεταξύ των εκθεμάτων, επίσης, περιλαμβάνεται ευρύς αριθμός όπλων, τα οποία χρησιμοποιήθηκαν κατά τη διάρκεια της ιστορίας της περιοχής.

Φεστιβάλ του Κασρ αλ-Χοσν
-------------------------

Το Φεστιβάλ του Κασρ αλ-Χοσν αποτελεί ετήσια, διάρκειας 11 ημερών, πολιτισμική εκδήλωση, η οποία λαμβάνει χώρα εντός των χώρων του φρουρίου. Το φρούριο είναι προσβάσιμο στο κοινό κατά τη διάρκεια του φεστιβάλ, συμπεριλαμβανομένων ορισμένων, υπό κανονικές συνθήκες, μη προσβάσιμων χώρων, ενώ στις εκδηλώσεις, μεταξύ άλλων, περιλαμβάνονται ζωντανή μουσική και χορευτικές επιδείξεις οι οποίες αναδεικνύουν την πολιτισμική κληρονομιά των Ηνωμένων Αραβικών Εμιράτων.

Παραπομπές
----------

1. 1 2 3 4  (Αγγλικά) «UAE museum: Qasr Al Hosn in Abu Dhabi». Gulf News. 2 Νοεμβρίου 2008. Αρχειοθετήθηκε από το πρωτότυπο στις 12 Φεβρουαρίου 2015. Ανακτήθηκε στις 12 Φεβρουαρίου 2015.
2. ↑  (Αγγλικά) «QASR AL HOSN - Abu Dhabi Culture». Cultural Foundation. Ανακτήθηκε στις 22 Απριλίου 2019.
3. 1 2  (Αγγλικά) «National». National. 12 Φεβρουαρίου 2015. Ανακτήθηκε στις 12 Φεβρουαρίου 2015.
4. 1 2 3  (Αγγλικά) «My destination». My destination. 2015. Αρχειοθετήθηκε από το πρωτότυπο στις 12 Φεβρουαρίου 2015. Ανακτήθηκε στις 12 Φεβρουαρίου 2015.
5. ↑  (Αγγλικά) «Dubaifaqs». Dubaifaqs. 22 Απριλίου 2014. Ανακτήθηκε στις 12 Φεβρουαρίου 2015.
6. ↑  (Αγγλικά) «UAE Interact». UAE Interact. 29 Ιουλίου 2007. Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 12 Φεβρουαρίου 2015.
7. 1 2  (Αγγλικά) «Khaleej Times». Khaleej Times. 12 Φεβρουαρίου 2015. Αρχειοθετήθηκε από το πρωτότυπο στις 12 Φεβρουαρίου 2015. Ανακτήθηκε στις 12 Φεβρουαρίου 2015.
8. ↑  (Αγγλικά) «Muntada Qasr Al Hosn serves as key platform». Gulf News. 2 Μαρτίου 2013. Ανακτήθηκε στις 12 Φεβρουαρίου 2015.
9. ↑  (Αγγλικά) «Festival home». Qasr al Hosn Festival. 2015. Ανακτήθηκε στις 12 Φεβρουαρίου 2015.
10. 1 2  (Αγγλικά) «Take a trip down memory lane at Qasr Al Hosn». Gulf News. 11 Φεβρουαρίου 2015. Ανακτήθηκε στις 12 Φεβρουαρίου 2015.

Εξωτερικοί Σύνδεσμοι
--------------------

* (Αγγλικά) Frauke Heard-Bey (2004). *From Trucial States to United Arab Emirates*. Motivate Publishing. σελ. 540. ISBN 9781860631672.
* (Αγγλικά) Reem El Mutwalli (1995). *Qasr al Husn, An Architectural Survey*. Royal Publishing House.
* (Αγγλικά) Jayanti Maitra (2001). *Qasr al Hosn: The History of the Rulers of Abu Dhabi 1793–1966*. National Center for Documentation and Research. σελ. 262. ISBN 978-1860631054.